CELEX: 32010D0181
Language: sk
Date: 2010-02-16 00:00:00
Title: 2010/181/: Rozhodnutie Rady zo 16. februára 2010 o zverejnení odporúčania 2010/190/EÚ s cieľom ukončiť nesúlad so všeobecnými usmerneniami pre hospodárske politiky v Grécku a odstrániť riziko ohrozenia správneho fungovania hospodárskej a menovej únie

30.3.2010   
            
            
               SK
            
            
               Úradný vestník Európskej únie
            
            
               L 83/12
            
         ROZHODNUTIE RADY
   zo 16. februára 2010
   o zverejnení odporúčania 2010/190/EÚ s cieľom ukončiť nesúlad so všeobecnými usmerneniami pre hospodárske politiky v Grécku a odstrániť riziko ohrozenia správneho fungovania hospodárskej a menovej únie
   (2010/181/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 121 ods. 4,
   so zreteľom na návrh Komisie,
   keďže:
   
               (1)
            
            
               Rada 16. februára 2010 prijala odporúčanie č. 2010/190/EÚ (1) s cieľom ukončiť nesúlad so všeobecnými usmerneniami pre hospodárske politiky v Grécku a odstrániť riziko ohrozenia správneho fungovania hospodárskej a menovej únie.
            
         
               (2)
            
            
               Zverejnenie uvedeného odporúčania by malo uľahčiť koordináciu hospodárskych politík členských štátov a Únie, malo by prispieť k lepšiemu porozumeniu medzi hospodárskymi subjektmi a malo by uľahčiť vykonávanie odporúčaných opatrení,
            
         ROZHODLA TAKTO:
   Článok 1
   Odporúčanie č. 2010/190/EÚ, ktoré má za cieľ ukončiť nesúlad so všeobecnými usmerneniami pre hospodárske politiky v Grécku a odstrániť riziko ohrozenia správneho fungovania hospodárskej a menovej únie, sa uverejní v Úradnom vestníku Európskej únie.
   Článok 2
   Toto rozhodnutie nadobúda účinnosť 16. februára 2010.
   
      V Bruseli 16. februára 2010
      
         
            Za Radu
         
         
            predsedníčka
         
         E. SALGADO
      
   
   
      (1)  Pozri stranu 65 tohto úradného vestníka.